มันนี่ทูเดย์
จับของหนีภาษี
12 ม.ค. 2560

จับของหนีภาษี
นายกุลิศ สมบัติศิริ อธิบดีกรมศุลกากร เปิดเผยว่า กรมศุลกากรได้จับกุมสินค้าเกษตร สุราและไวน์ต่างประเทศ บุหรี่ไฟฟ้าและสินค้าเบ็ดเตล็ดจากจีน มูลค่ารวม 12 ล้านบาท มีทั้งลักลอบนำเข้าทางรถไฟสายใต้ช่วงก่อนปีใหม่ และจากการตรวจรถบริษัทขนส่งพัสดุจากภาคใต้เข้ากรุงเทพมหานครที่ จ.เพชรบุรี  รวมทั้งยังตรวจยึดสินค้าหลีกเลี่ยงข้อห้ามข้อจำกัดและสินค้าสำแดงรายละเอียดเป็นเท็จ ที่นำเข้าทางท่าเรือกรุงเทพ ประกอบด้วย ล้อรถยนต์อัลลอย อุปกรณ์สื่อสารพร้อมแท่นชาร์จ เครื่องควบคุมระยะไกล เป็นต้น 
ออมสินจัดงานวันเด็ก
ธนาคารออมสิน จัดงานวันเด็กแห่งชาติ ประจำปี 2560 เพื่อให้ความสำคัญเด็กและเยาวชน ภายใต้แนวคิด เด็กไทยก้าวตามรอยพ่อหลวง ในวันเสาร์ที่ 14 ม.ค. 2560 เวลา 07.30-12.00 น. ณ ธนาคารออมสิน สำนักงานใหญ่